section_heading: Svestrane suradnje
paragraph_text: U drugoj polovici devedesetih, kroz nekoliko izvedbi izvornih narodnih pjesama, Josipa potvrđuje da se dobro snalazi i u etno vodama. Spomenimo njezine izvedbe pjesama - Vrbniče nad morem (1995. godine, uz pratnju zbora HRT-a), potom Vile Velebita (1996. god. na prvom etno festivalu u Neumu), te Oj sončece (1998., Vinkovačke jeseni). Godine 1999. pridružuje se Tediju Spalatu u Lisinskom gdje izvode pjesmu Dalmatino, povišću pritrujena.